# Bàrbara Duran Bordoy

Bàrbara Duran Bordoy (Manacor, 11 de març de 1963) és una musicòloga, música, professora i escriptora manacorina. És pianista i flautista de bec, i membre del grup Polissonia, dedicat a la difusió de la música catalana de l'Edat Mitjana i música hispànica del Renaixement. També ha seguit estudis d'orgue.
Llicenciada en Història i Ciències de la Música per la Universitat de La Rioja, obtingué els títols superiors en Piano i Solfeig, Repentització i Transport al Conservatori de València; a més dels estudis de flauta de bec al Trinity College of London. Màster en Gestió Cultural per la UOC, és doctora per la Universitat Autònoma de Barcelona, amb la tesi El cant dels Salers i Quintos a la Mallorca contemporània (2018).
Des del 2003 al 2014 fou professora del Conservatori Superior de les Illes Balears en les especialitats de Pedagogia i Musicologia. Des del 1992 a l'actualitat ha exercit la docència com a professora de Secundària i Batxillerat en l'especialitat de Música.
Durant els seus anys d'estudi fou alumna de piano de Joan Moll, Greville Rothon i Ruth Nye i estudià pedagogia musical amb Jacques Chapuis. Fou alumna de flauta de bec de Romà Escalas i Llimona i de composició amb Xavier Carbonell. Ha seguit cursos de formacio del professorat a les universitats d'Oxford, Edinburg, Kent i East Anglia. És una de les gestores de la darrera fase de restauració de l'orgue del Convent de Sant Vicenç Ferrer de Manacor.
És autora dels llibres 75 music lessons, Ca'n Titoc, Voleu sales? Pervivència i recuperació del cant de salers i quintos al Llevant, Migjorn i Pla de Mallorca (2015); Posseïts pel dimoni. La festa de Sant Antoni des de la música rave i trance (2017); Música per a un crim. La balada de Jordi Roca i sa madona des Caparó (2017), finalista del premi Font i Roig 2017. Ha publicat també com a coordinadora i escriptora els volums Paisatge i conflicte social: coves, refugis i trinxeres (2019) i XX Segles de Música a Manacor (2020)
El 2018, va obtenir el premi Alexandre Ballester per l'obra Vaig veure John Lennon. Històries del Maharishi Mahesh Iogui, música i músics a la Mallorca dels anys 70, llibre on explica les seves investigacions sobre la presència durant dos anys del 'beatle' i la seva segona dona, Yoko Ono, a la costa est de l'illa de Mallorca. El 2019, va guanyar el Premi Ciutat de Manacor d'assaig per Deixem lo dol. Goigs i músiques de Pasqua als inicis del tercer mil·lenni. El 2020 guanya el premi Font i Roig per unanimitat amb l'obra Les cantadores de Maria de la Salut. La seva obra Unes cantades de veus fresques a la plaça. Dones algaidines a l'Obra del Cançoner Popular de Catalunya rep el Premi Castellitx d'Investigació l'abril del 2022

## Referències

* 1 2 Sansó, S. «Premio al ensayo sobre John Lennon». Diario de Mallorca, 28-11-2018. [Consulta: 27 setembre 2019].
* ↑ «Biografia Bàrbara Duran». AELC. Associacció d'Escriptors en Llengua Catalana. [Consulta: 25 gener 2021].
* 1 2 3 «Xavier Gimeno, Laia Carbonell, Josep Tomàs i Bàrbara Duran, Premis Ciutat de Manacor 2019». De Franc, 01-06-2019. [Consulta: 28 setembre 2019].
* ↑ El cant dels Salers i Quintos a la Mallorca contemporània. Tesi doctoral. UAB 2018.
* ↑ «Música». Arxivat de l'original el 2023-06-16. [Consulta: 16 abril 2020].
* ↑ «Ajuntament de Manacor-Fitxa de la notícia». [Consulta: 16 abril 2020].
* ↑ Alemany Sureda, Francesc «Reseña: Bárbara Duran. 2017. Posseïts pel dimoni. La festa de Sant Antoni des de la música rave i trance. Palma: Lleonard Muntaner. 79 pp. ISBN 978-84-16554-45-4». Cuadernos de EtnoMusicología, 2018, pags 16-20. ISSN: 2014-4660.
* ↑ «Los contrabandistas Garau de Santa Margalida, investigados» (en castellà), 12-03-2017. [Consulta: 17 abril 2020].
* ↑ «Paisatge i conflicte social: coves, refugis i trinxeres» (en anglès). [Consulta: 8 juny 2020].
* ↑ Sansó, S. «Los años de John Lennon en Manacor». Diario de Mallorca, 16-05-2019. [Consulta: 28 setembre 2019].
* ↑ «La manacorina Bàrbara Duran guanya el Premi Ciutat de Manacor 2019 d'assaig». IB3, 01-06-2019. [Consulta: 27 setembre 2019].
* ↑ «Xavier Gimeno, Laia Carbonell, Josep Tomàs i Bàrbara Duran reben els premis Ciutat de Manacor». Ara Balears, 01-06-2019. [Consulta: 27 setembre 2019].
* ↑ Premi Font i Roig
* ↑ L'Escriptora, musicòloga, i professora manacorina Bàrbara Duran Bordoy, guanyadora del Premi Font i Roig 2020
* ↑ «Essaig.cat - Tota la informació d'Algaida, Pina i Randa -Ja hi ha guanyadors dels Premis Castellitx 2022», 07-04-2022. [Consulta: 29 juliol 2022].
* ↑ «Essaig.cat - Tota la informació d'Algaida, Pina i Randa -Crònica de la nit algaidina de la Cultura 2022», 18-04-2022. [Consulta: 3 agost 2022].

## Enllaços externs

* Tesi El cant dels Salers i Quintos a la Mallorca contemporània (2018)
* XX Segles de Música a Manacor (2020)
* Pàgina web a l'Associació d'Escriptors en llengua catalana https://www.escriptors.cat/autors/duranbb